《泊姑苏馆》
宋代·袁说友

冲风挟雨到苏州，赢得樯乌半日留。
岂是甘棠无剪伐，浪持使节几经由。
群观底事多耆老，一笑犹能认故侯。
回首齐云旧游处，西山端欲送行舟。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。